b'\n_START_ARTICLE_\nErogena cona\n_START_PARAGRAPH_\nErog\xc3\xa9na c\xc3\xb3na je del telesa, ki je spolno vzdra\xc5\xbeljiv. Vsak \xc4\x8dlovek ima erogene cone. \xc4\x8cutnice so v ko\xc5\xbei in od tam posredujejo dra\xc5\xbeljaje dotika in pritiska v mo\xc5\xbegane, kjer jih zaznavamo. Vendar pa niso pri vseh ljudeh na istem mestu in vsakdo si \xc5\xbeeli dotikanja na druga\xc4\x8den na\xc4\x8din._NEWLINE_Seksologi razvr\xc5\xa1\xc4\x8dajo erogene cone v tri skupine._NEWLINE_Arhai\xc4\x8dne erogene cone so oddaljene od spolovil, vendar zelo ob\xc4\x8dutljive na dotik. Tako lahko med stimulacijo arhai\xc4\x8dnih con uvr\xc5\xa1\xc4\x8damo bo\xc5\xbeanje, poljub, ne\xc5\xbeno grizljanje ali lizanje po vratu, ne\xc5\xbeen dotik s prsti, sesanje spodnje ustnice, poljubljanje za u\xc5\xa1esom, grizljanje\xc2\xa0\xc2\xbbuhlja\xc2\xab, rahel dotik vzdol\xc5\xbe hrbtenice in podobno._NEWLINE_Delovanje na podro\xc4\x8dju sekundarnih erogenih con predstavlja \xc5\xbee pravo predigro spolnemu odnosu. Sem uvr\xc5\xa1\xc4\x8damo predvsem ne\xc5\xbeno grizljanje, lizanje in sesanje prsnih bradavi\xc4\x8dk, energi\xc4\x8dno masiranje in poljubljanje zadnjice ter ne\xc5\xbene kro\xc5\xbene gibe z roko po pora\xc5\xa1\xc4\x8denih predelih okrog spolovil._NEWLINE_Primarne erogene cone pa so dejansko spolovila. Pri \xc5\xbeenski je to klitoris \xe2\x80\x93 \xc5\xa1\xc4\x8degetav\xc4\x8dek, pri mo\xc5\xa1kih pa penis in moda: tu so prakse prijemi in mo\xc5\xbenosti ob\xc4\x8devanja ne\xc5\xa1tete. Bistvo upravljanja s spolovili pa je le eno in zelo pomembno \xe2\x80\x93 bodite ne\xc5\xbeni.'